cyanic-selkie/wikianc huggingface dataset:
20 غشت
20 غشت ؤلا نهار 20 شهر 8 هوّا نّهار نمرة 232 من تّقويم لميلادي (233 يلا كان لعام مكبّس). باقين 133 يوم من موراه تال لّخر د لعام.
1759
1759 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1759 ف لإيرا لعامة ؤ لفترة د بعد لميلاد، نمرة 59 ف لقرن 18، ؤ نمرة 10 ف لعقد ديال عوام 1750.
1759 كيوافق 1172-1173 ف تّقويم لهيجري ؤ 2709 ف تّقويم لأمازيغي ؤ 11759 ف تّقويم لهولوسيني.
عبد الملك بن إسماعيل
واحد من ولاد مولاي سماعيل هو سلطان للي حكم لمغريب مدة قصيرة ما بين مارس 1728 و يونيو د نفس العام. كان نقالب على خوه احمد بن اسماعيل و لكن هاد اللخر عاود نقالب عليه و عدمو ف عام 1729.
كيسان
كيسان جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 13390 واحد، على حسب لإحصاء لعام 2014.
ودكة
ودكة جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 8494 واحد، على حسب لإحصاء لعام 2014.
كروشن
كرّوشن جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 7021 واحد، على حسب لإحصاء لعام 2014.
ضاية أڭلمام أزڭزا
تصغير|ضاية أكلمام فالثلج ضاية أڭلمام أزڭزا ولا أڭلمام أزيزا (بالآمازيغية: ⴰⴳⵍⵎⴰⵎ ⴰⵣⴳⵣⴰ) هي ضاية طبيعية مساحتها 40 هكتار والعمق ديالها 25 م، كاينة فالجماعة القروية ديال أڭلمام أزڭزا على ارتفاع 1500 م على البحر. سمية الجماعة مشتقة من سمية الضاية، وهي سمية أمازيغية تاتعني الضاية الخضرا. الضاية تابعة لإقليم خنيفرة فجهة بني ملال خنيفرة فالمغريب، بعيدة على مدينة خنيفرا ب 30 كيلومتر فالأطلس المتوسط الغربي. هاد الضاية مشهورة بالسياح لي تايزوروها فالصيف.
لجامعة د كولومبيا
يسار|تصغير|<P ALIGN=center>اللوݣو د لجامعة د كولومبيا. يسار|تصغير|<P ALIGN=center>وحدا من الدخلات د كولومبيا. لجامعة د كولومبيا (بلينݣليزية: Columbia University) هيّا جامعة ميريكانية پريڤي تبنات عام 1754 ف نيو يورك، ؤ كتعتابر من أهم لجامعات ف لميريكان.
ڤييطنام
ڤييطنام عندها تاريخ طويل والتاريخ لمعاصر ديالها معروف. فاللول د لقرن 20، كانت مستعمرة فرانساوية، وستاقلات منها ف 1945. من مورا داكشي غادي تهاجم فرانسا على ڤييطنام فلحرب دلاندوشين اللي سالات ف 1954. فهاداك لوقت تقسمات لبلاد على 2: الشمال الشيوعي ولجنوب الرأسمالي. غادي تدخل موراها ميريكان ف حرب باش تعاون لجنوب، وغادي تبقا هاد لحرب تال 1975 وأتسالي باللي الشمال الشيوعي أيربح وأتخسر لميريكيان. من 1975 توحدًات ڤييطنام فبلاد وحدا جمعات الشمال ولجنوب وهي لجمهورية لإشتراكية د ڤييطنام.
تيسكنو فڤييطنام تقريبا 96 مليون د الناس. لعاصمة ديالها هي هانوي، وأكبر مدينة فيها هي "مدينة هو شي مين"، اللي كانت كاتسمًا سايݣون تال 1975. اللغة الرسمية فيها هي لڤييطنامية، ولعملة اللي تاتخدًم فيها هي الدونݣ. ڤييطنام داخلة فبزاف د لمنظمات دولية بحال لأمم لمتحدة ومنظمة التجارة لعالمية ورابطة دول جنوب شرق آسيا.
واومانا
واومانا جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 8849 واحد، على حسب لإحصاء لعام 2014.
21 غشت
21 غشت ؤلا نهار 21 شهر 8 هوّا نّهار نمرة 233 من تّقويم لميلادي (234 يلا كان لعام مكبّس). باقين 132 يوم من موراه تال لّخر د لعام.
ڤولڤو
تصغير|يسار|250px|<P ALIGN=center>أوّل طونوبيلة د ڤولڤو ف 1927. تصغير|يسار|250px|<P ALIGN=center>موديل 1980 ديال ڤولڤو. ڤولڤو (بالسويدية: Volvo) هي شركة سويدية ديال الطونوبيلات و لكاميويات تأسسات ف 1927، و لمقر ديالها كاين ف لمدينة د يوطيبوري. هي الشركة اللي ختارعات السمطة ديال الطونوبيل، و ف 2016 كانت هي لمنتج التاني ديال لكاميويات ف لعالم.
ڤولڤو كلمة باللاتينية تاتعني "تانتكركب". تيخدمو فيها تقريبا 96.000 واحد.
أورتزاغ
أورتزاغ جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 14381 واحد، على حسب لإحصاء لعام 2014.
محمد لمليحي
محمد لمليحي هو فنان تشكيلي مغريبي تزاد فمدينة أصيلة نهار 12 نونبر 1936 وتوفّا نهار 28 أكتوبر 2020 ف مدينة بولون-بيانكور. كايتعتابر هاد السيد من لفنانين لموضيرنيست (لعصرانيين) فلفن التشكيلي فلمغريب.
حياتو
قرا هاد لفنان لفن التشكيلي ف بزاف ديال لمدارس ولمعاهيد ف لمغريب وبرّا ديالو ف لخمسينات و ستّينات:
لموت ديالو
مات لفنّان التشكيلي محمد لمليحي وعمرو 83 عام ف واحد الصبيطار حدا مدينة باريز ف فرانسا. داك الصبيطار كان كايدير فيه تحاليل وفوحوصات قبل مايدخّلوه لعيناية لمركزة حيتاش شد فيه كوڤيد-19.
علي بن سماعيل
مولاي علي بن سماعيل (مزيود ف 1700، مات ف 1737 ف فاس) لملقّب ب لعرج سلطان لي حكم لمغريب مابين 1734 و 1736. لحكم ديالو جا ف وقت ديال عدم ستيقرار مورما مات بّاه السلطان مولاي سماعيل، و كان ف صراع معا خوتو على لعرش، سيرتو مولاي عبد الله.
ڤينسنت ڤان غوخ
تصغير|يسار|دوار الشمس (F.458)، إعادة للنسخة الرابعة (خلفية صفراء)، غشت 1889. [[متحف ڤان ݣوخ، أمستردام|alt=ڤاز ديال السيراميك فيه زهور دوار الشمس على سطح أصفر ومع خلفية صفراء لامعة.]] تصغير|يسار|[[Wheatfield with Crows|حقل ذرة مع الغربان، 1890. متحف ڤان ݣوخ، أمستردام|alt=لوحة ذائعة الصيت لحقل ذرة مع طريق مختارقاه فالوسط تحت السماوات السوداء والممنوعة اللي كطير فخلالها مجموعة من طيور الغربان السوداء.]] ڤينسنت ويليام ڤان ݣوخ (بالهولندية: Vincent Willem van Gogh؛ 30 مارس 1853 – 29 يوليوز 1890) رسام هولندي كاينتامي لتيار ما بعد الانطباعية، وهو واحد من أكثر الشخصيات شهرة وتأثيرا ف لفن لغربي. غير فخلال عقد تقريبا استاطع انتج 2100 عمل فني، من بينهم 860 لوحة زيتية، والأغلبية ديالهم كيرجعو لعامين الأخيرة من حياتو. تنوعات الأعمال ديالو من بين مناظر طبيعية، أساليب الحياة، بورتريهات، وبورتريهات ذاتية، وتميزات بالألوان الغامقة، الطلاء المندافع، الحركي، والتعبيري واللي ساهمات فبناء لفن لعصري. ڤان ݣوخ ماكانش ناجح على المستوى التجاري، والانتحار ديالو فعمر 37 جا من مورا سنوات من المرض العقلي والفقر.
ترعرع ڤان ݣوخ ف أسرة من الطبقة المتوسطة العليا، وكان جِدّي، هادئ، وعميق التفكير. ملي كان شاب، كان كيخدم تاجر فني، وكان كيسافر بزاف، ولكن ملي حولوه للندن تصاب بالاكتئاب. من بعد لقى راحتو فالدِين ودوز الوقت مبشر بروتستانتي ف جنوب بلجيكا، ومع ذلك انجارفات حالتو الصحية وتصاب هاد المرة بالعزلة قبل ما يقرر باش إبدا يرسم فعام 1881، ورجع للديار ديالو مع والديه. دعمو شقيقو الصغير "ثيو" ماديا، وكانو كيتراسلو بيناتهم بالرسائل لمدة طويلة و ف الكثير من الأوقات. الأعمال ديالو المبكرة كانت معظمها كتصور أساليب الحياة ديال الفلاحين والعمال البسطاء، وكانت كتحتوي على القليل من الآثار ديال الألوان الزاهية اللي ميزات أعمالو اللاحقة. ف عام 1886، انتاقل لباريس فين تلاقا مع أعضاء من الطليعية بحال إميل برنارد وبول ݣوݣان واللي كانو كينتاقدو التحسس ديال الناس من التيار الانطباعي. مع تطور العمل ديالو، استاطع ابتاكر مقاربة جديدة لمواضيع "أساليب الحياة" و"المناظر الطبيعية" المحلية. ولات لوحاتو أكثر إشراقا من حيث الألوان خصوصا ملي بدا كايطبق أسلوب طورو خلال إقامتو ف أرل ف جنوب فرنسا ف عام 1888. خلال هاد الفترة، وسع من موضوعاتو باش تشمل أشجار الزيتون وحقول القمح وعباد الشمس.
عانى ڤان ݣوخ من نوبات ذِهان وأوهام و واخا كان ما مرتاحش من جيهت استقرارو العقلي، كان غالبا كيهمل صحتو الجسدية، وما كانش كياكل بشكل صحي وكافي وكان كايشرب الخمر بشكل كبير. انتاهت صداقتو مع ݣوݣان من بعد واحد المدابزة بآلة الحلاقة، واللي فلحظة غضب حيد فيها جزء من وذنيه اليسرى. دوز شي وقت ف مستشفيات ديال الطب النفسي، بما ف ذلك فترة ف Saint-Rémy. من بعد ما خرج منو بمحض إرادتو، انتاقل لـ Auberge Ravoux ف مدينة Auvers-sur-Oise حدا باريس وخضع لرعاية طبيب المعالجة المثلية بول ݣاشي. استمرات حالة الاكتئاب عندو، و ف 27 يوليوز 1890، طلق ڤان ݣوخ النار على صدرو بمسدس Lefaucheux وتوفا من بعد يومين متأثر بجراحو.
ما كانش ڤان ݣوخ ناجح فحياتو، وكان كيتعتابر رجل مجنون وفاشل. ولى مشهور من بعد الانتحار ديالو، ودابا راه موجود ف العقول ديال الناس على أنه عبقري ما تفهمش مزيان، وهو الفنان "فين كيتلاقاو الخطابات حول الجنون والإبداع". بدات سُمعتو كتنمو ف أوائل القرن العشرين ملي تم دمج عناصر من أسلوبو ف الرسم من قبل الوحشيين (تيار) والتعبيريين الألمان. حقق نجاح نقدي، تجاري، وشعبي على مدار العقود التالية، وتذكر على أنه رسام مهم ولكن مأساوي، اللي شخصيتو لمضطربة كتمثل الصورة المثالية والشاعرية للفنان المعذب. أعمال ڤان ݣوخ اليوم هي من أغلى اللوحات الفنية التي كتباع ف لمزادات لعلنية على الإطلاق، وتم تكريم الإرث ديالو عبر متحف كيحمل الاسم ديالو، متحف ڤان ݣوخ ف أمسطردام واللي كيضم أكبر مجموعة ف لعالم من لوحاتو ورسوماتو.
1760
1760 هوّا عام مكبس ف تّقويم لڭريڭوري بدا نهار تلات ؤ سالا نهار لاربع. هوّا لعام نمرة 1760 ف لإيرا لعامة ؤ لفترة د بعد لميلاد، نمرة 60 ف لقرن 18، ؤ نمرة 1 ف لعقد ديال عوام 1760.
1760 كيوافق 1173-1174 ف تّقويم لهيجري ؤ 2710 ف تّقويم لأمازيغي ؤ 11760 ف تّقويم لهولوسيني.
تيتوس ليويوس
تيتوس ليوْيُوس ؤلا تيتوس ليڤيوس (ب لاتينية Titus Livius، ب نݣليزية Livy، ب لفرانساوية Tite-Live) (مزيود ف 64/59 ق.م. – مات ف 12/17 م) هوّا مؤرخ روماني كتب واحد من أهم لكتوبا علا تّاريخ ديال رّومان، لّي هوّا تّاريخ د روما.
سيدي يحيى أوسعد
سيدي يحيى أوسّعد جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 7051 واحد، على حسب لإحصاء لعام 2014.
ݣامبيا
لجمهورية د ݣامبيا (ب لينݣليزية: Republic of the Gambia) هي بلاد جات ف لغرب د إفريقيا. هي أصغر بلاد من ناحية لمساحة اللي جات فلأرض د إفريقيا. تاتحدها السينيݣال من الشمال و لجنوب والشرق، و لمحيط لأطلسي من لغرب. لبلاد تيدوز منها لواد ديال ݣامبيا اللي عاون باش اتّرسم لحدود د لبلاد وقت ليستيعمار، حيت تدرات لحدود بين ݣامبيا و السينيݣال هي 10 كيلوميطر من الشمال و لجنوب ديال لواد.
ستاقلات ݣامبيا من بريطانيا ف 1965 و ولاّت جمهورية ف 1970. ما بين 1982 و 1989 كانت السينيݣال و ݣامبيا بلاد وحدا سميتها سينيݣامبيا ولكن تفارقو عاود. ف 1991 سيناو اتفاقية ديال الصحبة و لمعاونة بيناتهم. ف 2015 علن الرئيس يحيى جامع باللي ݣامبيا ولاّت جمهورية إسلامية حيت لأغلبية د السكان (90%) مسلمين.
تيسكنو ف ݣامبيا شويا كتر من 2 د لمليون د الناس، و لعاصمة ديالها هي بانجول. اللغة الرسمية د لبلاد هي لينݣليزية و عاد كاين 5 د اللغات وطنية (ماندينكا، فولا، وولوف، سيرير، جولا). لفلوس اللي كاتخدّم ف لبلاد هي الدالاسي د ݣامبيا.
حرارة (صفحة توضيح)
هادي صفحة د التوضيح، كلمة حرارة يمكن يكونو عندها هاد لمعاني:
رتبة
رّتبة جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 16825 واحد، على حسب لإحصاء لعام 2014.
لجغرافيا (پطوليمايوس)
تصغير|طّرجامة ب لّاتينية ديال لجغرافيا من طاراف [[ياكوبوس أنڭيلوس ف 1411|page=9]] لجغرافيا (ب ليونانية Γεωγραφικὴ Ὑφήγησις، ݣيوݣرافيكي هيفيݣيسيس ب معنى لهيداية لجغرافية، ب لّاتينية Geographia ؤلا Cosmographia) هوّا كتاب علا شكل أطلس، ؤ تريطي ديال لكارطوݣرافيا، لي جامع لمعرفة لجغرافية ف لإمبراطورية رّومانية ف لقرن تّاني لميلادي. كان كتبو لماطيماتيسيان ؤ لجغرافي ليوناني كلاوديوس پطوليمايوس كا موراجعة ديال كتاب د مارينوس صّوري لي دابا مفقود. طّرجامة د هاد لكتاب ل لعربية ف لقرن تّاسع من طاراف لخواريزمي، ؤ ل لّاتينية ف لبدية د لقرن خمسطاش كان عندهوم تأتير كبير علا لمعرفة لجغرافية ف لعالام لإسلامي ؤ ف ؤروپا.
الرباط
الرَباط (ب لعربية الرِّبَاطُ - ب لأمازيغية ⵔⵔⴱⴰⵟ) مدينة ف الشمال لغربي د لمغريب ف لجيهة د الرباط سلا قنيطرة. هي لعاصمة د لمغريب من عام 1912م. ما بينها و ما بين مدينة سلا كاين واد بورݣراݣ لي كايخوي ف لمحيط لأطلسي، و اللي كيطلُو عليه بجوج. على حساب آخر إحصاء دارتو المندوبية السامية للتخطيط ف عام 2014، العدد ديال الناس لي كيسكنو ف فالرباط هو 577.827.
التاريخ
دازو على سلا و الرباط بزاف ديال شعوب، بحال لفينيقيين و لقرطاجيين لي دارو سوق ديال تجارة معا سكان ديال لمنطقة. بعد منهم جاو رومان لي أسسو مستوطنة فبلاصة سوق و سماوها سلا كولونيا و لي مزال لآتار ديالها كاين فموقع شالة. أول تاسيس رسمي دمدينة الرباط بدا معا لمرابطين ف وقت يوسف بن تاشفين لي دار قلعة (سميتها دابا قصبة لوداية) باش يحبس لهجمات د لبرغواطيين. ف 1140 فلوقت دلأمير تاشفين بن علي تحولات لقلعة لرباط تسما قصر بني تارݣة.
قبل تّاريخ
تاريخ لقديم دالرباط ماكانش معروف بزاف، حيث ݣاع لباحثين ولمؤرخين اللي كانوا خدمو على الرباط فاللول كانو متبعين التأسيس ديالها فتاريخ لوسيط وداكشي اللي جا مبعد.
أول مرة غادي تكون لهضرة على شنو كان فالرباط فما قبل تاريخ هو فاش لقاو بصدفة شي عضوما د بنادم بالضبط لفك لتحتاني و طراف ديال لفك لفوقاني دلجمجمة عام 1933 فواحد لكاريير جا فلمنطقة دلقبيبات مابين الرباط و تمارة. عام 1934، حدد لباحت لفرانساوي جان مارسيل بلي هداك بنادم اللي تلقاو لعضوما ديالو كان هومو إيريكتوس. هاد ليحتيمال كيعني بلي كاين شي ناس اللي يقدرو يكونو سكنو فلمنطقة دالرباط ما بين 1.9 د لمليون عام و 300.000 عام قبل زيادة دلمسيح. ف 1942، قالو لباحتين لفرانساويين رولمان ونوفيل بلي هداك بنادم اللي تلقاو لعضوما ديالو عاش فلعصر بين الجليدي ريس - فورم، و للي بدأ هادي 380.000 عام. ف 1958/59 قال لباحث لفرانساوي قال بلي بنادم لي تلقا فالرباط هو تخليطة مابين هومو إيريكتوس بيكينينسيس و هومو نيانديرطالينسيس. هاد ليحتيمال كيعني باللي كاين شي ناس اللي يقدرو يكونو سكنو فلمنطقة د الرباط ما بين 350.000 عام 35.000 عام قبل زيادة دلمسيح.
من بعد هاد ليكتيشاف، جاو باحتين وحداخرين باش يدرسو لمنطقة دالرباط. فلوقت اللي بداو خدمتهم، بدات لمدينة الجديدا دالرباط لي تانعرفو دابا تتبنا (لبني د الديور ، د لعيمارات ، د لقوادس …) هاد لباحثين لقاو أدوات دلحجر ف بزاف دلبلايص فوسط لمدينة، وبالخصوص ف لبلايص الأثرية بحال: دوار الدوم ، لغيران ديال دار سلطان ، لهرهورة ، والمناصرة وغيرها.
هاد لأدوات د لحجر لي تًلقاو تنسبو لبزاف د لحضارات لحجرية بحال:
لخلاصة ديال هاد لأبحاث كاملة هي أن لبلاصة اللي فيها الرباط تسكنات هادي آلاف السنين و دازو عليها بزاف دلحضارات قبل ماتولي الرباط هي لمدينة اللي تانعرفو دابا.
التاريخ لوسطاني
تصغير|يسار|300px|<P ALIGN=center>الصًمعة د حسًان فالرباط تصغير|يسار|300px|<P ALIGN=center>لقصبة د لوداية فالليل ف عام 1150 دخلو لموحدين على يد عبد لمومن للمنطقة دالرباط بضبط لقلعة دبني تارݣة لي فيها ديور أو جامع. تسمات ف اللًول ب لمهدية ومن بعد برباط الفتح. الهدف د لقصبة كان هو تحمي الجيوش لي كانت تتمشي فحملات دلجهاد للأندلس. يعقوب المنصور، لحفيد ديال عبد لمومن بغا يرد رباط لفتح عاصمة لدولة ديالو. من تما أمر باش تتحصًن لمدينة بسوار مزيانة، و كبرها، وبنا فيها بزاف د لمعالم ،بحال الجامع دحسان. مورا عام 1269، جات دولة لمرينية، أو دخلات الرباط فمرحلة دتراجع. ف 1515 كان زارها لمؤرخ لموريسكي الحسن الوزان، اللي كتب بلي ماكانتش فيها كتر من 100 دار مسكونة فديك لوقت.
مورا ماخرج لمرسوم دفيليبي التالت ف 1609، لي طرد بيه لموريسكيين من لأندلس، مشاو بزاف منهم (13.000 نسمة) سكنو فالرباط و أسسو مع الناس د سلا لجمهورية د بورݣراݣ. حيت سلا كانت قدم من الرباط، وحيث لموريسكيين هوما اللي عمًرو الرباط، تسمًات الرباط بسميت سلا الجديدة، وهي السمية اللي بقات معروفة بيها تال لقرن 19.
التاريخ لمعاصر
ف 1912، مورا ما دخل ليستيعمار لفرانساوي، ردً ليوطي الرباط هي لعاصمة دلمغريب بلاصة فاس، اللي كانت دايرا بيها لقبائل لأمازيغية اللي تاتحارب فرانسا. من مورا ليستيقلال ف 1956، بقات الرباط هي لعاصمة دلبلاد. ف 2012، تسجلو بزاف د لبلايص ف لمدينة دالرباط مع مواقع ترات لعالمي د ليونيسكو. ف 2013، جات الرباط هي التانية فالترتيب اللي دارتو سي إن إن على أحسن الوجهات السياحية د عام 2013.
جغرافيا
أوّل إحصاء د سّكان تدار ف لمغريب مورا لسّتيقلال ف 1960، تّلقا فيه بلي كاينين 224.901 لي ساكنين فالرباط، سوا مغاربا ولا أجانب.
تيغسالين
تيغسالين جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 15196 واحد، على حسب لإحصاء لعام 2014.
طايلاند
طايلاند، رسميا لمملكة د طايلاند (بالطايلاندية: ราชอาณาจักรไทย)، و اللي معروفة تا ب "سيام" هي بلاد جات ف لجنوب الشرقي د آسيا. تايحدّوها بورما و لاووص من الشمال، كامبودج و لاووص من الشرق، لخليج د طايلاند و ماليزيا من لجنوب، و لبحر د أندمان من لغرب. لمساحة د طايلاند هي 513.120 كم مربع، مقسومة على 76 محافظة.
طايلاند عندها وضعية خاصة ف جنوب شرق آسيا، حيت هي لبلاد لوحيدة اللي ماتسعمراتش ف لمنطقة كاملة. خدات السمية ديال طايلاند ف 1949. من لخمسينات، دازت لبلاد من واحد لوقت صعيب كانت فيه بزاف د لإنقلابات لعسكرية و لمدابزات.
تيسكنو ف طايلاند تقريبا 66.5 مليون د الناس، و لعاصمة ديالها هي بانكوك. اللغة الرسمية د لبلاد هي الطايلاندية، و لفلوس اللي كاتخدّم فيها هي لبات. لإقتصاد ديالها تيعوّل بزاف على السياحة، لفلاحة و لخدمات، و عندها تاني أكبر اقتصاد ف جنوب شرق آسيا. هي داخلة ف بزاف د لمنضمات دولية بحال لأمم لمتحدة و منضمة التجارة لعالمية و الرابطة د بلدان جنوب شرق آسيا.
محمد بن إسماعيل
محمد التاني بن سماعيل هو واحد من ولاد مولاي سماعيل. تولد ف1694 و تولا الحكم من بعد ما خوه عبد الله بن سماعيل خسر الحكم للمرة التانية. بقا فالسلطة حتى توفا ف1738 وورتو خوه لمستضيء بن سماعيل.
نادية دكالي
نادية دكالي (مزيودة ف 1971 ف مراكش) هيّا كاتبة مغربية ألمانية كتألف كتوبا د دّراري صغار.
حياتها
نادية دّكالي تزادت ف مراكش، ؤ هاجرات معا فاميلتها ف 1976 ل فرانكفورت ف ألمانيا. وخا تربّات كا مسلمة، واليديها حطوها ف حضانة تابعة ل لكنيسة لكاطوليكية، فين تعلمات لّوغة ؤ تّقافة لألمانية. خدمات مورا ما تخرجات كا مساعدة ف شركة د لإشهار ف فرانكفورت.
نادية دّكالي ناشطة ف بزاف د لجمعيات لمدنية، منها جمعيّات تقافية ؤ جمعيّات نسوية ؤ ديال لبزوز. ف 2007 كانت عندها تجربة شخصية معا دري صغير عندو لكونصير، ؤ قرّرات باش تبدا تكتب حجّايات د لبزوز سيرتو لّي عندهم مرض ماكيدّاواش باش تفوّج عليهم. لكتاب لّول ديالها خرج ف 2010 ب عنوان Fayzal, der Krebsfänger (فيصل، صيّاد لكونصير). من بعد نتجات راديودراما ب نفس لعنوان.
نادية دّكالي كاينة ف لمجلس د لمديرين ديال جمعية Written Art Foundation (مؤسسة د لفن لمكتوب) لّي كتحاول تشجّع لبزوز ؤ شّباب باش يكتبو. ؤ عندها تلاتة د لولاد.
1762
1762 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1762 ف لإيرا لعامة ؤ لفترة د بعد لميلاد، نمرة 62 ف لقرن 18، ؤ نمرة 3 ف لعقد ديال عوام 1760.
1762 كيوافق 1175-1176 ف تّقويم لهيجري ؤ 2712 ف تّقويم لأمازيغي ؤ 11762 ف تّقويم لهولوسيني.
سيدي حاج محمد
سيدي حاج محمد جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 9326 واحد، على حسب لإحصاء لعام 2014.
سايل
سّايل  ؤلا سّائل هوّا حالة من لحالات لمادية رّبعة لأساسية (لّي هيّا لغاز، سّايل، صّلب ؤ لپلازما). سّايل نقدرو نعرفوه علا أنه مايع ما كيتضغطش، عكس لغاز لّي حتا هو مايع (كيقدر يبدل شكل ديالو)، مي قابل ل ضّغط، بحيت لحجم ديالو يقدر يصغار ؤلا يكبار علا حساب درجة ديال ضّغط.
لهري
لهري جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 9085 واحد، على حسب لإحصاء لعام 2014.
رومان
تصغير|تصاور مرسومين ديال مصريين من لفترة د [[مصر الرومانية|لحكم الروماني ل مصر (لقرن 3 لميلادي)]] رّومان (ب لاتينية Rōmānī) هوما شعب قديم عندو لوغة ؤ تقافة مشتاركين يعني كيشتاركو ف لهوية التقافية، ولاكين ماشي ب ضّرورة نفس لأصول لإتنية. لمعنى ديال "روماني" كيتبدل معا مرور تّاريخ، من تأسيس ديال مدينة روما ف جوايه 753 ق.م (تأسيس أسطوري) فاش كان لمصطلح كيعني "الناس ديال مدينة روما و النواحي"، ل لفترة د الجمهورية الرومانية لي كانت مركّزة سيرتو ف الطاليان و بعض لمناطق د ؤروپا و شوية ف شمال إفريقيا، ل لإمبراطورية الرومانية لي حكمات جميع لمناطق لي كاتطل على الساحل ديال لبحر الشامي، تال فاش طاحت لإمبراطورية الرومانية الشرقية ف 1453، ملي لعتمانيين شدو لقسطنطينية (دابا إسطنبول).
مابين لقرن التاني قبل لميلاد، تال لقرن لخامس لميلادي، سيطرو الرومان على بزاف د لمناطق د ؤروپا، شمال إفريقيا، و الشرق لأوسط. و داكشي باش نتاشرات اللاتينية، و أتّرات ف بزاف د التقافات و اللوغات لمحلية ف دوك لمناطق. لمصطلح ديال لإمبراطورية لبيزنطية و لبيزنطيين ختارعوه توارخيا غربيين باش يميّزو لفترة اللخرة ديال لإمبراطورية الرومانية، لي تحوّلات عاصمتها من روما ل لقسطنطينية، و حيت حتا تقافياً ولّى عندها طابع يوناني كتر من ما هوّ روماني قديم. ولاكين الناس لي عاشو فيها كانو كيعتابرو راسهوم رومان.
تاروميت
لمصطلح ديال "روماني" كيتخدم ليوم بشكل عام على واحد لفترة تاريخية، تقافة مادية، مناطق جغرافية، و هوية. وخا كاين رتيباط مابين لإستعمالات ديال هاد لمصطلح على هاد لمدى كامل و جميع هاد التمتلات، راه ف لواقع ماكانوش بحال بحال ف جميع لأوقات و لبلايص. التوارخيا ديال ليوم ف لعادة كيكون عندهوم رأي على شنو هيّ "تاروميت" (Romanitas) من لمنضور ديالهوم، مي هاد لمصطلح اللاتيني براسو قليل فاش كان مخدّم ف روما لقديمة. كيما جميع لهويات، تاروميت كانت فليكسيبل، ديناميكية، و عندها بزاف د لوجوه. ص. 8 و ماعمّرها كانت مستاقرة ؤلا متطابقة. حيت لمجال د الرومان كان واسع بزاف و ستامر ل فترة طويلة د الزمان، ماكاينش شي تعريف بسيط ديال "تاروميت"، و تا ف الزمان لقديم كانو تعريفات مختالفين و متعارضين. ص. 4 وخا داكشي، كاينين عناصر لي بقاو تابتين بشكل عام ف أغلب لحالات.
كاين لي كان كيشوف بلي الجغرافيا، اللوغة و لإتنية هوما الساس ديال تاروميت، و خرين كانو كيعتابرو بلي الجنسية الرومانية، التقافة و التصرفات هوما أهم الشروط باش يتّعتابر لواحد روماني.
بحر طرنة
تصغير|خريطة ديال بحر طرنة بحر طرنة, ولا البحر التيراني (بالطاليانية:Mar Tirreno، ب لفرانساوية: Mer Tyrrhénienne ،بالساردينية Mare Tirrenu، ب لقرشيقية Mari Tirrenu، بالصقلية Mari Tirrenu، بالنابلية Mare Tirreno) ، هو طرف من البحر البيض. و جات سميتو من الشعب التيراني، اللي هو واحد من الشعوب القدام دياول شبه الجزيرة الطاليانية.
جزاير
من الجزاير اللي كاينة فبحر طرنة:
إيزوطوپ
تصغير|تلاتة د لإزوطوپات د ل[[هيدروجين، لپروتيوم، الدوتيريوم، و التريسيوم]] لإيزوطوپ ؤلا نّضير هوّا شكل من شكال عنصر كيماوي كيختالف غير ف عدد نّيوترونات ف نّواة ديال دّرة علا لأشكال ؤلا لإيزوطوپات لوخرين. علا سبيل لمتال، ليزوطوپ ديال لهيدروجين لّي كيتسما هيدروجين-1 ؤلا پروتيوم عندو پروتون ف نّواة ؤ زيرو نيوترون، مي ليزوطوپ هيدروجين-2 لّي كيسمّا حتا دوتيريوم، عندو پروتون ؤ نيوترون واحد ف نّواة. نضاير ؤلا ليزوطوپات ديال عنصر كيماوي ديما كيكون عندهوم نفس لعدد ديال لپروتونات ف نّواة، ؤ هاد لعدد كيتسمّا لْعدد دّري ؤلا نّمرة دّرية.
سيدي لمخفي (تاونات)
سيدي مخفي جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 8645 واحد، على حسب لإحصاء لعام 2014.
1766
1766 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1766 ف لإيرا لعامة ؤ لفترة د بعد لميلاد، نمرة 66 ف لقرن 18، ؤ نمرة 7 ف لعقد ديال عوام 1760.
1766 كيوافق 1179-1180 ف تّقويم لهيجري ؤ 2716 ف تّقويم لأمازيغي ؤ 11766 ف تّقويم لهولوسيني.
سيدي يحيى بني زروال
سيدي يحيى بني زروال جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 15452 واحد، على حسب لإحصاء لعام 2014.
درجة سيلسيوس
تصغير|[[طيرموميتر كيعبر لحرارة ب سّيلسيوس ؤ لكيلڤين]] درجة سيلسيوس هي عبرة ديال لحرارة علا سلوم سيلسيوس. هاد سّلوم كيحط 0 علا دّرجة د لحرارة فين كيتجمد لما، ؤ 100 علا دّرجة فين كيتبخر، ف ضروف ضغط لجوي لعادية (1013.25 ميليبار).
تاريخ د روما (تيتوس ليويوس)
تّاريخ د روما ؤلا كتوبا من تّأسيس ديال لمدينة (ب لاتينية Ab Urbe Condita Libri) هوّا عمل أدبي ديال لمؤرخ روماني تيتوس ليويوس، كتبو ما بين 27 ؤ 9 قبل لميلاد. لكتوبا كيعاودو تّاريخ ديال لْإمبراطورية رّومانية من لأسطورة ديال أيينياس ؤ لبني ديال روما، تال لعصر ديال ليويوس ف لحكم ديال لإمبراطور أݣوسطوس قيصر. يالّاه 25% من هاد لعمل بقاو محفوضين حتال دابا (35 كتاب من بين 142 ف لمجموع).
ݣرينادا
ݣرينادا (ب لينݣليزية: Grenada) هي بلاد جات فلجزر د لهند لغربية ف لبحر د لكاريبي. جات ݣرينادا فالشمال لغربي د طرينيضاض ؤ طوباݣو، و 140 كلم على الشمال الشرقي د ڤينيزويلا، و جات تحت (ف لجنوب) ديال لجزر د سانت ڤينسنت و لݣرونادين.
لأصل ديال السمية ديال ݣرينادا هو لمدينة د غرناطة ف صبانيا، و تسمات بيها ف 1498 ملي داز كريسطوف كولومبوس على لمنطقة فالسفر التالت ديالو. ماعمّر الصبليون ما ستعمرو لجزيرة، و كانو لفرانساويين هوما أول أوروپيين اللي ستعمروها ف 1650. ف 10 فبراير 1763، مورا ليتيفاقية ديال باريز عطات فرانسا ݣرينادا لبريطانيا، اللي بقات مستعمراها تال 7 فبراير 1974، اللي هو التاريخ د لإستقلال د لبلاد.
تيسكنو ف ݣرينادا شويا كتر من 100.000 واحد، و لعاصمة ديالها و أكبر مدينة فيها هي سانت جورجز. اللغة الرسمية د لبلاد هي لينݣليزية، و لكن لكريويل د لفرانساوية و ديال لينݣليزية معتارفين بيهم لغات جهوية. لفلوس ديال ݣرينادا هي الدولار د شرق لكاريبي. ݣرينادا تابعة للمنضمة د لكومونويلث و نضام لحكيم فيها هو ملكي، عندو نفس لملك ديال بريطانيا.
1768
1768 هوّا عام مكبس ف تّقويم لڭريڭوري بدا نهار جمعة ؤ سالا نهار سبت. هوّا لعام نمرة 1768 ف لإيرا لعامة ؤ لفترة د بعد لميلاد، نمرة 68 ف لقرن 18، ؤ نمرة 9 ف لعقد ديال عوام 1760.
1768 كيوافق 1181-1182 ف تّقويم لهيجري ؤ 2718 ف تّقويم لأمازيغي ؤ 11768 ف تّقويم لهولوسيني.
تابودا
تابودا جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 16610 واحد، على حسب لإحصاء لعام 2014.
ويقاموس
تصغير|[[لوڭو|لّوݣو د ويقاموس]] لويقاموس هوّا پروجي د لويب ب بزاف د لّوغات و تابع ل مؤسسة ويكيميديا، لي لهاداف ديالو لمصاوبة ديال ديكسيونير حور ؤ فابور ديال لمصطلحات (كلمات، تعبيرات، حكام ؤ متال ؤ زيد ؤ زيد)، ب جميع لّوغات طّبيعية ؤ شي لوغات صطيناعية. هاد دّخلات يقدرو يحتاويو علا تعريفات، تصاور، وصف ديال نّوطق، لؤصولوجيا، تّصريف، أمتيلا د تّخدام ديال لمصطلحات، قتيباسات، لمصطلحات لمرتابطة، طرجمات، ؤ ستونات خرين.
لپروجي د ويقاموس مفتوح ل أي واحد باش يساهم فيه بحال جميع لپروجيات د ويكي، ؤ متوفر دابا ب 171 لوغة. سّمية د "ويقاموس" هيّا دمج ديال كلمة "ويكي" معا كلمة "قاموس". بحال نيت لمشروع د ويكيپيديا، لويقاموس مجيري من طاراف مؤسسة ويكيميديا، ؤ مفتوح ل متطوعين باش يساهمو فيه. هاد لمتطوعين نقدرو نسميوهوم "كتاتبيا" ؤلا "ويقيين".
دّاطا د لويقاموس كاتّستعمل بزاف ف لعطاشات ديال طّريطما د لّوغات طّبيعية (Natural Language Processing).
تاريخ
تحل السيت د لويقاموس ف 12 دجنبر 2002، و كان قتيراح ديال دانييل أتصون و لاري سانڭر (واحد من الجوج لي أسسو ويكيپيديا). ف 28 مارس 2004، خرجو أول مشاريع د لويقاموس ماشي ب النڭليزية لي هوما لويقاموس ب لفرانساوية و ب لپولونية. من ديك الساع خرجو بزاف د لويقاموسات ب لوغات خرين. أكبر ويقاموس دابا هوّ ديال النڭليزية لي فيه كتر من 7,5 مليون دخلة (ب كلمات ب كتر من 4300 لوغة)، تابعو د لفرانساوية لي فيه 4,7 مليون دخلة، و عاد لمالاڭاشية ب 4,3 مليون دخلة.
كلاوديوس پطوليمايوس
كلاوديوس پطوليمايوس (مزيود علاين ف عام 100، مات علاين ف 170) هوّا ماطيماتيسيان، جغرافي، فالاكي، مونجّيم ؤ طييوريسيان د لموسيقا يوناني روماني، لي يقدر كانو عندو ؤصول ميصرية. تّاريخ د زّيادة ؤ لموت ديالو مامعروفينش ب تّحديد، ولاكين مأكد بلي كان خدّام ف لإسكندرية مابين 127 ؤ 148 ميلادية، حيت هاد لفترة كاتّوافق معا مولاحضات فلكية كان دارها. پطوليمايوس كان عندو تأتير كبير علا صّيونص، سيرتو لجغرافيا، ب كتابو ألماجيسط ديال لفلك، لي من بين بزاف د سّتونات حط فيه سّاس ديال لحساب لمتلّت ؤلا طّريݣونوميا. كاينين عاداد د لكتوبا ديالو خرين لي ماضاعوش من بينهوم تيطرابيبلوس، لجغرافيا، أرمونيكون ديال لموسيقا، ؤ ؤپتيكا ديال لوپتيك.
هابيل طازمان
هابيل جانزون طازمان (1603-1659) هو مستكشيف هولاندي ديال لبحر. هو اللي كتاشف طازمانيا ونيوزيلاندا فاش كان مسافر ف1642 و1644، وكان خدّام معا الشركة دلهند الشرقية تاع هولاندا. كان شاف بلايص فؤسطراليا تعرفات من بعد فالتاريخ.
طازمانيا ونيوزيلاندا
طازمان ولّا حاكم عام ديال لهند لهولاندية الشرقية. طازمان مشا للشرق ديال أرض ڤان ديمين (طازمانيا من بعد) وعطا لأرض لهولاندا نهار 3 دجنبر 1642. مشات لباطوات ديالو للغرب ولقاو نيوزيلاندا. لماوري هاجمو هاد لباطوات فوحدين ديالهوم صغار خاصين بلحرب وربعة ديال لبحارة ماتو. مشا طازمان للشمال الشرقي ولقا طونݣا وفيدجي. مشا من بعد للشمال لغربي لپاپوا غينيا الجديدة ورجع لباطاڤيا (ليوما إيندونيسيا) فيونيو 1643.
كاس إفريقيا د 2021 - مرحلة لإقصاء لمباشر
مرحلة لإقصاء لمباشر ديال كاس إفريقيا د 2021 هيّا لمرحلة تّانية ؤ لّخرة ديال كاس إفريقيا د 2021. بدات ف 23 يناير 2022 ؤ غادي تسالي ف 6 فبراير 2022.
لفراقي لمأهلين
لفراقي جّوج لّولين من كلا ڭروپ تأهلو نيشان، ب لإضافة ل 4 د لفراقي لّولين من مجموع لفراقي لي جاو ف لمرتبة تّالتة ف كلا ڭروپ.
شالة
لمدينة د سالا ؤلا سالا كولونيا كانت ف لعهد لموري لّخر ؤ رّوماني هيّا نيت شالة لّي كانعرفو دابا. لمدينة لمورية لّي كانت قبل منها عندها تقاطع معا شالة، ولاكين لحدود ديالها مامعروفينش. شالة ماشي غير مدينة عادية ف تّاريخ، مي لعبات أدوار تيجارية ؤ عسكرية ؤ دينية موهيمة ف لعصور لقديمة ؤ لوسطانية، ؤ كانت عندها دلالات روحانية كبيرة عند لمغاربة خلاتهوم ينسجو أساطير ؤ حجّايات عليها، ؤ يمارسو طقوس فيها عندها علاقة ب معتقدات قديمة، كاين منها لّي بقا حتال لفترة لعصرية.
سّمية
سمية شالة هيّا تحريف ديال سيلا، سالا، ؤلا سلا، لّي هيّا سّمية لقديمة د لمدينة لّي كانت تماك قبل ما تّبنا مدينة سلا لّي كانعرفو دابا. سّمية يقدر يكون أصلها من لبونيقية 𐤔𐤏𐤋𐤕 شالاط.
لموضع
مامعروفش مزيان قداش كانت لمدينة لأصلية، ولاكين كتّقدر لميساحة ديالها ب 23 هيكطار منها 4 هيكطار لّي تستكشفات ل حد سّاعة.
لعصر نّيوليتي
كاينين أتار ديال سّكنة د بنادم من لعصر نّيوليتي تّلقاو ف شالة، ولاكين تأريخ ديالهوم ممحددش بشكل دقيق. هاد لكتيشاف تدار ف لعشرينات ديال لقرن لعشرين من طرف لعالم لأركيولوجي هنري باصي، لّي لقا أدوات قبلتاريخية مصنوعة من لݣرانيت، ؤ لّي كتدل بلي لباشار كان عاش ف ديك لمنطقة. لّي باقي ماشي متوكد هوّا واش بنادم كان ديجا مستاقر تماك، يعني بناو شي قرية ؤلا مدينة، ؤلا هاد لستيقرار ماطرا حتال فترات معطلة. باصي كيأكد ف لمونوݣراف ديالو علا لمدينة بلي لموضع ديالها كان مناسب ل سّكنة ف جميع لفترات لقبلتاريخية ؤ تّاريخية، بعتيبار لوجود ديال لما ب كمية كبيرة، لحوت ف لما ؤ لبحر، أراضي د لفلاحة، ؤ بلايص د صّيد ف لولجة د سلا، ؤ سّهولة د دّيفاع عليها من نّاحية لعسكرية.
لعصر لقديم
ف لقرن لّول، لقبايل ديال لأطولول لأمازيغية هجمو علا شالة ؤدارو ليها حصار ب لفيولا. باش يحميو لمدينة من هجومات خارجية، لمور رّومان دارو سيستيم ديفاعي علا شكل خندق ؤ حيط، كان شاد من لمحيط لأطلسي حتال واد عكراش، ب بروجا د لمراقبة ؤ علّاقل جوج قشالي. وحدة من هاد لقشالي كانت ف لجنوب لغربي د شالة، ؤ لوخرة ف لولجة د سلا.
علا ما كيبان، شالة هجروها ناسها ف لقرن سّابع لميلادي ؤ بقات مهجورة علّاقل تلاتة د لقرون مورا داكشي.
لعصر لوسطاني
ف لبدية د لعصر لوسطاني من بعد ما دخل لإسلام ل لمغريب، كانت شالة رباط ديني فين كيتجمعو بعض نّاس باش يحاربو لهرطقة ديال لبرغواطيين. لبحت لأركيولوجي كشف علا ديور د سّكنة من لفترة لإسلامية ؤ مرافق عمومية، شّي لّي كيدل بلي شالة كانت مدينة علا حقها ؤ طريقها لّي كانت كاتلعب أدوار دينية ؤ عسكرية.
ف لفترة د لمرينيين، ولات شالة عندها دور ديال مدينة ݣنايزية فين تدفنو سلاطن مرينيين ؤ حبابهوم. سّلطان لمريني بو يوسف يعقوب ف 1284 بنا جامع ؤ قبة ݣنايزية فين تدفنات مراتو أم لعز لمرينية. ف 1339، سّلطان بو لحسن لمريني زاد وسّع شالة ؤ دوّر عليها سور. ولدو سّلطان بو عنان لّي حكم مابين 1348 ؤ 1358 بنا مدرسة تقليدية، حمّام مغريبي، ؤطيل، ؤ قباب جداد علا لأضرحة د جدودو. ف لقرن خمسطاش ملي تخلاو لمرينيين علا شالة، باش يبداو يدفنو سّلاطن ديالهوم ف لقلة ف فاس، غادي تفقد لأهمية ديالها ؤ غادي يتشفرو لكنوز ديالها.
لفترة لحديتة
تصغير|تّمتال د لماليك [[پطوليمايوس لموري تّلقا ف شالة، كاين دابا ف لمتحف د تّاريخ ؤ لحضارات د رّباط]] ف لقرن تمنطاش، لفرايلي ؤ لمؤرخ لفرانساوي دومينيك بونو كتب وصف قصير ديال شالة، ؤ كتب بلي لموضع أصلو روماني، ؤ بلي لمور باعو شي شقفات د لفلوس تّلقاو تماك ل نّصارا. ؤ زاد مونصيونا بلي تماتيل كبار ديال رّخام كانو تخادو من تماك ف لقرن سبعطاش ؤ تسيفطو ل مكناس باش يتخدمو كا ديكور ف لقصر د لماليك. لموضع دكروه لقناصل ݣيورݣ هوست ؤ لويس شينيي ف لكتابات ديالهوم، ولاكين ماقدوش يدخلو ليه، عكس مسافرين ؤروپيين خرين لّي كاين منهوم لّي دار راسو مسلم باش يقد يدخل. لمغامر سّپنيولي علي باي لعباسي دار وصف رومانسي ل شالة ف لبدية د لقرن تسعطاش. ؤ لمغامر لألماني هاينريش بارت من بين لّولين لّي بينو بلي شالة هيا نيت سالا كولونيا د رّومان. ف 1901، سّوسيولوجي ؤ لمستشريق لفرانساوي إيدمون دوتي دار لبلان ديال لموقع كامل ؤ داكشي لّي فيه. ؤ ف 1917 ؤ 1918، هنري باصي ؤ لموساعدين ديالو دارو ستيكشاف أركيولوجي ل لجيهة لغربية د شالة. للأسف حيت ماكتبوش لمولاحضات ديالهوم ؤ ماخداوش تصاور، نّتائج ديال دوك لأبحات مامعروفاش مزيان.
ف لفترة د لستيعمار لفرانساوي، لجينيرال ليوطي غادي يرد شالة بحال جردة محمية. شالة ولات منطقة محمية ؤ معلمة تقافية وطنية علا حساب ضّاهير ديال 11 نونبر 1920. ف 1922، هنري باصي ؤ إيڤاريست ليڤي پروڤونصال نشرو مونوݣراف علا تّاريخ د شالّة ف لعصر لوسطاني ؤ وصف فني ل معلامات رئيسية ديالها. ؤ زادو حتا پارتية علا لأساطير ؤ طّقوس لّي متعلقة بيها. لأبحات لحقيقيين لّولين لّي تدارو ف شالة، كانو ف لّخر ديال لعشرينات ؤ لبدية د تّلاتينات، من طرف جول بوريلي، لّي كان لمدير ديال سّربيس د لفنون جّميلة ف ديك لفترة ف عهد لستيعمار، ؤ لأميرة لمصرية خديجة رياض باي. بجوج بيهوم قادو حملة باش يرممو لبني ؤ ينقيو لبلاصة ؤ يكشفو علا لمعلامات لّي كانو مخبيين تحت تّراب ؤ لحجر، بحال لباز ديال قوس نّصر. ف لخمسينات ؤ سّتينات دّكتور عثمان عثمان إسماعيل دار بحت ف لأتار لمرينية، سيرتو ضّاريح ديال سّلطان بولحسن، ؤ نشرو ب لعربية. لعاليم د لأركيولوجيا لفرانساوي جون بوب دار أبحات دقيقة مابين 1958 ؤ 1980، ؤ دكر بلي لموقع د شالة صعيب ف لبحت حيت لبني فيه مديور علا لحافة د وادي، ؤ حيت كانو تحفرو فيه بزاف د لبلايص ؤ تشفرو منو لكنوز ديالو ف لعصر لوسطاني.
ف 2012، دخلات شالة ل لّيستة ديال تّرات لعالمي د ليونيسكو كا طرف من مدينة رّباط. ف شتنبر 2019 بداو أشغال د تّرميم ديال شالة لّي ركزات سيرتو علا لمدرسة لمرينية ؤ لفسيفسات ؤ لقنالات د لما، ب تشارك معا لويكالة طّاليانية ديال تّعاون ؤ تّنمية، ؤ ب ميزانية ديال 4 د لمليون د دّرهم. لمرحلة تّانية ديال تّرميم غادي تركز علا جّامع ؤ صّمعة ؤ سّور دّخلاني ؤ لبراني، ؤ ضّاريح ديال سّلطان بو لحسن، ؤ لميزانية ديالها 7 مليون د دّرهم.
لمباني د لفترة رّومانية
لبحت لأركيولوجي كشف علا لباب لقديم د لمدينة لّي كان كيدي ل مرسا علا واد سلا. هاد لمرسا دابا مدفون تحت رّملة ؤ تّراب حيت واد سلا (بورݣراݣ) بدل لمجرا لأصلي ديالو لّي كان ف لعهد رّوماني.
لمباني د لفترة لمرينية
تصغير|زخرفات ف ضّاريح ديال سّلطان أبو لحسن
دّلالة رّوحانية ديال شالة
لمرينيين ماختاروش لموضع ديال لمدينة لݣنايزية ديالهوم غير هكاك. دّلالة رّوحانية د شالة ف لمنطقة كانت ديجا متوكدة، كيفما كيدل علا هادشي لجتيماع ديال موجاهدين ضد برغواطة فيها بشكل مستامر من لقرن لعاشر. ف لغالب لأتار ديال رّومان ف شالة لعبات دور ف حجّايات ؤ أساطير عطات هالة روحانية ل لموضع، ؤ هادشي كيفسر علاش لمرينيين بناو معلامات دينية حدا لبني رّوماني ؤ ماحيدوهش ف مرة. من غير هادشي كانو لمغاربة قرون ؤ هوما كيزورو ضّاريح ديال لالة شالة مرات سّلطان أبو لحسن باش ياخدو لبركة. شالة كانت ل مدة قرون ممنوع يدخل ليها شي حد ماشي مسلم.
لعين د لما لّي حدا لأضرحة كانت عندها دلالة قدسية من لقديم، ؤ تقدر تكون هيّا سّباب ف لقدسية ديال لموضع براسو. لعيالات ف لقديم كانو كيعطيو لبيض لمسلوق ل نّقليس (حوت طويل ف شّكل ديالو) لّي كيعيش تماك، حيت كانو كيعتاقدو بلي هاد طّقس كيعطي لخصوبة.
من بين لأساطير لّي كانت متداولة وحدة كتݣول بلي رّسول محمد براسو صلا ف زّاوية ديال شالة.
من بين لحجّايات لي هضر عليهوم لباحت لفرانساوي هنري باصي، كاينين مجموعة د لحجّايات لّي كيلعب فيهوم سّلطان لكحل، كا ماليك د جّنون ؤ بنتو لالة شالة دور رئيسي بعتيبارهم حاكمين لمورعالام، ؤ معاهوم سبعاتو رجال ديال شالة.
تّأتير تّقافي
شالة كاتحتاضن حتا مهرجان د لمزّيكة د دجاز من 2005 كولا عام ف شتنبر، من غير لعام د 2020 ب سباب جّايحة د كورونا. ؤ كاتحتاضن وحدة من لمنصات ديال مهرجان ماوازين كولا عام.
24 غشت
24 غشت ؤلا نهار 24 شهر 8 هوّا نّهار نمرة 236 من تّقويم لميلادي (237 يلا كان لعام مكبّس). باقين 129 يوم من موراه تال لّخر د لعام.
ميترو (أدات)
لميترو هوّا أدات ديال لحساب د طول ديال لحوايج، فيها شكال ؤ نواع مختالفين. عادتن كاتكون مصاوبة من لكاوتشو، لپلاستيك، لفيبرة د جّاج، ؤلا شي معدن فليكسيبل، يعني ماكيتهرسش يلا تطوا شوية. نّواع لي كيتسعملو ف دّار عادتن ماكيفوتش طّول ديالهوم 5 تال 10 ميترو علا أقصى تقدير، ؤ كيقدرو يتحطو ف جّيب. مي نّواع لي كيخدموهوم لحرايفية بحال لمسّاحا د لأرض كيقدرو يوصلو تال 100 ميترو. تصغير|ميترو نقدرو نݣولو بلي لميترو من أقدم لختيراعات ديال بنادم، حيت من ديما كانت لحاجة ل لستيعمال ديال شي أدات د لحساب د طّول، سيرتو ف لمجال د لبني. ولاكين ب شّكل لعصري ديالو لي كيترولا، لميترو تّختارع ف لقرن تسعطاش، ؤ ب تّحديد ف 1829 من طاراف دجيمس تشيسطيرمان. تصغير|ميترو
بوكوس التاني
بوكوس تّاني (مات ف 33 ق.م.) هوّا ماليك ديال موريطانية (لمغريب لقديم) من 49 تال 33 ق.م. ف لعهد ديالو وصلات مملكة موريطانية ل لأوج ديال تّيساع ديالها. ؤ هوّا ف نفس لوقت آخر ماليك من سّلالة لمورية ديال باݣا، حيت من موراه مابقا حتا حد من فاميلتو يخلفو. 8 سنين مورا ما مات، ف 25 ق.م. غادي ياخد لحكم يوبا لموريطاني ب لموافقة ديال أوݣوسطوس قيصر.
1769
1769 كيوافق 1182-1183 ف تّقويم لهيجري ؤ 2719 ف تّقويم لأمازيغي ؤ 11769 ف تّقويم لهولوسيني.
ݣارديان (كورة)
250px|تصغير|يسار|حارس باغي يشد لكورة لحارس أولّا لݣارديان ؤلا لݣون (بالنݣليزية: Goalkeeper) فماطش ديال لكورة هو كوايري اللي عندو بلاصة موهيمة فالتيران، وهي بلاصة ختيصاصية بزاف. لحارس هو اللي كايعسّ على لݣول ديال فرقتو وماكايخلّيش لفرقة لوخرة تماركي بيت عليها. هادشي كايكون فاش لحارس كايتبع الطريق اللي شادّها لبالون وإما كايشدو أولّا كايدفعو لبلاصة خرة بعيد على لݣول. لحارس عندو لحق يخدّم يديه غير فلمينطاقة د پيلانتيات اللي قبالة لݣول ديالو، الشي اللي كايخلّيه بوحدو (من غير لكوايرية فالتوش) اللي عندو هاد لحق. لحارس هو اللي كاتكون عندو بلاصتو بوحدو فلفرقة، وهادشي كايبان حتى فلكيطمة ديالو اللي لوانها ماكايشبهوش للوان ديال اللعّابة لوخرين.
لحارس كايتريني بوحدو بعيد على لفرقة ديالو وكايدرّبو مدريب ديال لحرّاس اللي كاتكون خدمتو ختيصاصية، حيتاش لبلاصة ديال لحارس كايخصها تقنيات ديالها اللي ماكاينينش فبلايص خرين ديال اللعب. اللعابة لخرين خاص يكون عندهوم لكارديو (الجهد ديال لقلب) طالع بزاف باش يجريو ويقصّرو 90 دقيقة ديال لماطش، أما لحارس خاص تكون عندو ردة ديال لفعل اللي زربانة وجرى اللي خفيف وديال تيتسْويت. لحارس يقدر يلعب بزاف ديال لفترات فلماطش واللي كاتوصل ل 5 دقايق لكولّا فترة، حتى يبعدو لمدافعين لخطر. فلونطريما لحراس كايركّزو على لخدمة ديال الرجل وكيفاش ينوضو بالزربة من مورا مايعتقو لݣول ديالهوم من شي بيت. خاص ضروري لحارس يعرف كيفاش يكون فلوضعية ديال التوجاد، زعما قبل مايجيه شي بيت خاص يوقف محني للݣدام، لكتاف والركاب مفارقين على بعضياتهوم ويكون واقفين على صباع رجليه. لحارس غاليبا كايلبس توني اللي فيه رقم واحد، ولاكين يقد يلبس أي رقم مابين 1 و 99.
لقواعد د اللعبة
200px|تصغير|ݣارديان كايبعّد كورة جاية لجيهة لݣول ديالو. لبلاصة ديال لحارس هي بوحدها اللي باينة على لبلايص لخرين ديال اللعب فماطش عادي. لقواعد د اللعبة كايفرقو لحارس على لكوايرية لوخرين، متلا لحارس يقدر يقيس لكورة بيدّيه، واخا راه غير فلمينطاقة د پيلانتيات ديالو صافي. إلا لحارس شد لكورة بيدّيه، لكوايرية ديال لفرقة لوخرة ماعندهومش لحق يحيّدوها ليه باقي. لحارس عندو دور ختيصاصي فلپيلانتي، حيتاش هو بوحدو اللي كايكون مدافع ديك الساعة. لحراس خاصهوم يلبسو توني اللي اللوان ديالو مختالفين على اللوان اللي لابسينهوم ݣرانو فلفرقة، وعندو لحق يلبس كاسكيطة إلا جاتو الشمش قبالتو.
لقواعد كايفرضو باللي خاص واحد من لكوايرية ديال لفرقة ضروري يكون حارس فأي وقت من لماطش، يعني إلا لحارس خرج بدقّة كلاها وماقدرش يكمّل أولّا خدا حمرة، خاص ضروري كوايري آخور يدخل لبلاصتو ويكون حارس. لقواعد كايخلّيو لفراقي باش يبدلو اللعّاب اللي بغاوه يكون حارس فوسط لماطش فاش كايكون واقف ، ولاكين قليل فاش كايطرا هادشي. لحارس يمكن ليه يخرج برا لمينطاقة دپيلانتيات ديالو وماكاينش شي قانون فلقواعد اللي غايحبسو، ولاكين لحرّاس غاليبا كايفضلو يتسركلو حدا لݣول ديالهوم.
لحارس كايخصو ديما يبقى موݣّض لايجي ليه لهوجوم ديال لفرقة لوخرة، واخا ماكايتحرّكش بزاف فلماطش. خاص لحارس يعرف فين غادية لكورة ويعرف كيفاش يتعامل معاها وتحرك إلا شي واحد تيراها قبل ماتوصل لعندو. خاص يكون عند لحارس واحد الزربة باش يقرر واش يشد لكورة اللي جاية لجيهتو، يصيفتها بعيد للجنب أولّا يطيّرها للفوق.
لامين يامال
لامين يامال نصراوي يبانا، تولد ف 13 يوليوز 2007 ف إسپلوڭاس دي يوبريڭاط، هو كوايري صبليوني من أصل مغريبي و غيني ستوائي كيلعب معا لفرقة د إف سي برصلونة.
حياتو
تولد يامال ف مدينة إسپلوڭاس دي يوبريڭاط ف صبانيا من بو مغريبي ؤ مو من غينيا ستيوائية، كبر ف ماطارو ؤ موراها عاش ف ڭرانويرس. دوز يامال صغر ديالو ف برصلونة.
لكاريير معا لفراقي
وصل لامين يامال ل أكاديمية لاماسيا ف لعمر د سبع سنين، من لفرقة صغيرة د سي إف لا طوريطا. ماحدو كان كيطلع ف لأكاديمية د لاماسيا، بدا دغيا كيبان بلي راه واحد من لعابا لي عندهم موستقبال.
ف لوقت لي تعيط عليه باش يلعب معا لبارصا د قل من 19 لعام - لي ديجا كبر من لعمر ديالو - ف لموسم 2022–23، ختارو تشاڤي باش يتدرب معا لفرقة لولة معا لعّاب أخور ف لّول د شتنبر 2022. واخا مازال ماسناش أول كونطرة حتيرافية ليه معا لفرقة، كيبان بلي هو واحد من دراري د لأكاديمية لي عجبهم لمودريب. دار لبدية ديالو معا لفرقة لولة ف 29 أبريل 2023، بلاصت ڭافي ف دّقيقة 83 ف رباح 4-0 ضد ريال بيتيس ف ليڭا، شي لي خلاه يولي أصغر لعاب كيبان معا لفرقة لولة د برصلونة ف لعمر د 15 لعام، 9 شهور، ؤ 16 ليوم.
لكاريير دولية
لامين يامال كيلعب معا لمونتخاب د صبانيا د شباب. ف 2021، لعب 4 د لماتشات ؤ ماركا بيت واحد معا لمونتخاب د قل من 16 لعام.
ف 2022، لعب معا لمونتخاب د قل من 15 لعام، فين أكد بلي راه هداف مزيان.
طاريقة د لعب
هو مهاجم كيلعب ب رجل ليسرية عندو قدرات مزيانين ف دريبل، لپاص ؤ تهديف، وهو قادر على لّعب كا أباسونطر ولا ميليو مهاجم ولا حتا جناح، ف لغالب ف لجيهة ليمنية.
تافرانت
تافرانت جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 14246 واحد، على حسب لإحصاء لعام 2014.
أرتر فيليپ
لأميرال أرتر فيليپ (11 أكتوبر 1738 - 31 غشت 1814) هو بحار بريطاني. كان هو أول حاكيم عام ديال نيوساوت ويلز وأول مستعمارة ديال ؤروپا فؤسطراليا ، واللي هي مدينة سيدني.
خليج سيدني
السكان لأصليين دؤسطراليا كانو كايحتارمو أرتر فيليپ حيتاش كانت ناقصاه سنّة فلقدام. هاد السنّة هي اللي كانو هرسوها ليه فاش دارو ليه لمراسيم ديال ليستيقبال.
الضياع
مات أرتر فيليپ ف31 غشت 1814 من مورا ماتلاح من شرجم فالطبقة التالتة فمدينة بات فلمملكة لمتحدة. ف2007 لقا جيفري روبيرتسون باللي لجتة ديال أرتر فيليپ ماكايناش فبلاصتها فلكنيسة. مامعروفش دابا فين كاينين. الناس كاتعتاقد باللي هاد لجتة ضاعة فالسبعينات فاش كانو كايعاودو لبني دلكنيسة.
ميترو (توضيح)
هادي صفحة د التوضيح، كلمة ميترو يمكن يكونو عندها هاد لمعاني:
دار لأوپيرا دسيدني
دار لأوپيرا دسيدني هي دار ديال لأوپيرا وبني معروف كاين فمدينة سيدني فلبلاد دؤسطراليا. تدار على الشكل ديال الشراع دلباطوات. بزاف ديال لعروض ولحفلات كايتدارو تمّاك، وكايوصلو ل2000 عرض فلعام كاتديرهوم أوپيرا ؤسطراليا، واللي هي الشركة ديال لأوپيرا فلبلاد. هاد لبني معلامة سياحية معروفة.
تاريخ
لأرض فين كاينة دار لأوپيرا دسيدني كاتسمّى بينيلونݣ پوينت. تبنات فديك لبلاصة قلعة تسمات فور ماكواري (بالنݣليزية: Fort Macquarie) عام 1817، وتهدمات ف1901 باش يدوز الديپّو ديال الطرام تاع سيدني من تمّا، واللي تحل ف10 غشت 1902. تريّب هاد الدّيپو ف1958 وبدات لخدمة فدار لأوپيرا فلعام اللي من بعد.
هاد لمعلامة صممها لمهنديس الدانماركي يورن أوتزون ملّي ربح مسابقة ديال التصميم ف1957. هاد لمهنديس خلّا لخدمة ففبراير 1966 حيتاش لحوكومة مامانتش كاتخلّص ليه لفاكتورات ديالو. تحلات الدار ف20 أكتوبر 1973 من مورا عشر سنين و14 مرة ديال التمن اللي كانو متافقين عليه باش يبنيوه بيه. ف2001 عيطو تاني لأوتزون باش يجدد لبني ويرجّعو للتصميم ديالو لقديم.
تيمزݣانا
تيمزݣانا جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 16172 واحد، على حسب لإحصاء لعام 2014.
25 غشت
25 غشت ؤلا نهار 25 شهر 8 هوّا نّهار نمرة 237 من تّقويم لميلادي (238 يلا كان لعام مكبّس). باقين 128 يوم من موراه تال لّخر د لعام.
نجمة (فلك)
تصغير|تصويرة خداتها [[ناسا|نازا ديال سيستيم نجمي مكوّن من ألفا سينطوري A (علّيسر) ؤ ألفا سينطوري B (علّيمن). كاينة نجمة تالتة ف سّيستيم لي هيا ألفا سينطوري C لي شّعا ديالها باهت ؤ ماكاتبانش.]] نّجمة هيّا كسدة فلكية علا شكل شبه كورة مضوية براسها ؤ مكونة من پلازما ؤ ݣاز، ؤ محافضة علا شكل ديالها بسباب لجادبية لكبيرة ديالها. أقرب نجمة ل لأرض هيّا شّمش. من بين لملاير د تّرليونات ف نّجوم لي كاينين ف لكون، غير واحد نّسبة صغيرة لي كاتشاف ب لعين. بزاف د نّجوم ماكيكونوش بوحدهوم بحال شّمش، مي كيكونو ف جويجات ؤلا تليتات ؤلا كتر مجموعين ؤ كيأترو ف بعضياتهوم ب لجاديبية ديالهوم. ؤ بزاف منهوم عندهوم كواكب ديالهوم بحال كيما نّيضام شّمسي لي حنا عايشين فيه.
1770
1770 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1770 ف لإيرا لعامة ؤ لفترة د بعد لميلاد، نمرة 70 ف لقرن 18، ؤ نمرة 1 ف لعقد ديال عوام 1770.
ݣواطيمالا
ݣواطيمالا (ب الصبليونية: República de Guatemala) هي بلاد ف أمريكا لوسطانية. تاتحدّها لمكسيك من الشمال و لغرب، لمحيط لمهدن من لجنوب لغربي، بيليز من لجنوب الشرقي، لبحر د لكاريبي و هوندوراس من الشرق، و الصالڤادور من لجنوب الشرقي. ݣواطيمالا هي لبلاد اللي فيها أكبر عدد د السكان ف أمريكا لوسطانية.
قبل ما يدخلو لأوروپيين للمنطقة اللي فيها دابا ݣواطيمالا، كانو السكان تابعين للحضارة ديال لمايا. ف لقرن 16 ستعمرات صبانيا لمنطقة، و بقات حاكماها تال 1821، اللي هو لعام اللي ستاقلات فيه و كانت طرف من لجمهورية لفيديريالية د أمريكا لوسطانية، اللي تفككّات ف 1841 و خرجات منها لجمهورية د ݣواطيمالا.
فاللخر د لقرن 20 (من 1960 تال 1996)، وقعات حرب أهلية ف ݣواطيمالا بقات 36 عام، و تدخلات لأمم لمتحدة باش تحبسها تا سيناو ݣاع لأطراف اتفاقية د السلام بيناتهم.
تيسكنو ف ݣواطيمالا شويا كتر من 17 لمليون د الناس، و لعاصمة ديالها و أكبر مدينة فيها هي ݣواطيمالا سيتي. اللغة الرسمية ف لبلاد هي الصبليونية، و أكتر دين كيتبّعوه الناس هو لمسيحية (88% د الناس مسيحيين). لفلوس ديال ݣواطيمالا هوما ل كيتزال.
لموسيقا
لموسيقا لݣواطيمالية فيها بزاف ديال شكال وستيلات. تغيير جتيماعي فݣواطيمالا تقوى ب لموسيقا، بحال نويبا كانسيون، لي كاتجمع بين لقيصات لقدام ولمشاكل ديال دابا، ولقيم سياسية وحتا نضال ديال ناس لعاديين. شعب ديال لمايا كان عندو معا تقافة ديال لموسيقا، كيما باين فرموز ديالهم. ݣواطيمالا كانت وحدا من لبلايص لولا ف لعالم جديد لي دخلات ليها لموسيقا لؤروپية، من 1524. بزاف ديال لملحنين من ستيلات مختالفة ديال لموسيقا بحال نهضة، باروك، رومانسية، ولمعاصرة شاركو فبزاف ديال لأعمال. لماريمبا، لي كيشبه لكزيلوفون ب لخشب، هي لألة ديال لبلاد ولموسيقا ديالو كاينة فݣواطيمالا كاملة ، وطورات ريپيرطوار كبير د لأغاني لي ولات شعبية لكتر من قرن.
لا هيسطوريا خينيرال دي ݣواطيمالا نشرات واحد سيري ديال سيديات جامعين تاريخ لموسيقا فݣواطيمالا، لي فيه ݣاع ستيلات، من لفترات ديال لمايا، ستيعمار، ستيقلال ولجمهورية حتال دابا. بزاف ديال لݣروپات لمعاصرة فݣواطيمالا كيلعبو لموسيقا لكاريبية، صالصا، لپونطا د ݣاريفونا، لاتين پوپ، لموسيقات د لمكسيك، ولمارياتشي.
1776
1776 هوّا عام مكبس ف تّقويم لڭريڭوري بدا نهار تنين ؤ سالا نهار تلات. هوّا لعام نمرة 1776 ف لإيرا لعامة ؤ لفترة د بعد لميلاد، نمرة 76 ف لقرن 18، ؤ نمرة 7 ف لعقد ديال عوام 1770.
1776 كيوافق 1189-1190 ف تّقويم لهيجري ؤ 2726 ف تّقويم لأمازيغي ؤ 11776 ف تّقويم لهولوسيني.
رافاييل ناضال
رافاييل "رافا" نادال پاريرا (بالصبليونية: Rafael "Rafa" Nadal Parera) (تولد نهار 3 يونيو 1986 ف ماناكور ف صبانيا) لعاب ديال الطينيس صبليوني، محسوب من أحسن اللّعابة ديال الطينيس ف لعالم. نادال كان هو أحسن لعّاب ديال الطينيس ف لعالم (الترتيب اللّول) ل 209 د السيمانات (لمجموع ديال لمرّات اللي جا فيهم هو اللّول). بزّاف د لمحلّلين تيقولو على نادال باللي هو أحسن لعّاب د الطينيس ف التاريخ ف التيرانات ديال التراب.
نادال عندو بزّاف د لأرقام لقياسية ف لعالم ديال الطينيس، منها:
لبرج
لبرج جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 3812 واحد، على حسب لإحصاء لعام 2014.
تيصالات لمغريب
تّيصالات لمغريب (بلعربية: اتصالات المغرب، بلفرانساوية:Maroc Telecom)، و لمعروفة تا بسميت "اتصالات"، هي شركة مغريبية ديال لإتصالات تأسسات ف 1998. كانت الشركة ف اللول تابعة للدولة، و لكن ف 2001 بدات تاتباع للخواص، و ولاّ طرف منها تابع للشركة لفرانساوية ڤيڤيندي. ف 2014، باعت ڤيڤيندي حقها للشركة د اتصالات لإماراتية. دابا 53% من اتصالات لمغريب تابعة لإتصالات لإماراتية ، 22% للدولة د لمغريب، و التباقي مفرق على بزاف د الناس والشركات.
تّيصالات لمغريب هي أقدم شركة ديال لإتصالات ف لمغريب، و خدامة ف بزاف د لحوايج بحال التيليفون ديال الدار ، الريزو د لبورطابل، لانتيرنيت، لكابلات، و آي پي تي ڤي. لمدير ديال الشركة من نهار بدات هو عبد السلام أحيزون. تّيصالات كاينة ف 11 لبلاد ف إفريقيا، و عندها شركات تابعة ليها تمّا. من لبلدان اللي خدامة فيها كاين موريطانيا و بوركينا فاصو وللݣابون و مالي.
ماسيليين
لماسيليين (ب لاتينية Massylii) هيّا قبيلة ؤلا أجموع قبلي أمازيغي كان ف لعصر لقديم ف لأراضي ديال شرق دزاير ، تونس، ؤ شوية ف شمال غرب ليبيا. لماسيليين توحدو ف لقرن رّابع ؤلا لقرن تالت قبل لميلاد ف مملكة وحدة لّي كتسما عادة نوميديا شّرقية.
26 غشت
26 غشت ؤلا نهار 26 شهر 8 هوّا نّهار نمرة 238 من تّقويم لميلادي (239 يلا كان لعام مكبّس). باقين 127 يوم من موراه تال لّخر د لعام.
رشيد بن الشريف
حياتو
باه هو مولاي علي الشريف لي كانو بايعوه الناس ديال تافيلالت أمير عليهم. فديك لوقت كانت الدولة السعدية ولات ضعيفة و النفود ديالها مابقاش فايت مراكش. و لمغريب ولا مقسم ل دويلات صغيرة بحال الزاوية الدلائية للي كانت حاكمة فاس و زاوية إليغ لي شادة سوس. و بزاف من لمدن الساحلية د لمغريب ولاو حاكمينها الصبليون ولا البرطقيز بحال الجديدا (مازاݣان) و الصويرة (موݣادور). من بعد لموت د مولاي علي الشريف ورتو محمد بن الشريف لخو لكبير ديال مولاي رشيد و مولاي سماعيل. من بعد ما خوه ولا حاكم تافيالات مولاي رشيد خواها و مشا ل لأطلس. ومن بعد سافر ل فاس و منها ل تازة و وجدة. و يقدر يجمع و يتحالف معا عدد د لقبايل د الشرق بحال بني يزاسن. ب هاد الجيش قدر يتواجه معا خوه محمد بن الشريف و لي مات ف معركة ضدو. من بعد لموت ديال محمد لأتباع ديالو ف تافيلالت بايعو مولاي رشيد. من بعد مولاي رشيد رجع ل تازة و من تما كان علن على نيتو ديال توحيد لمغريب، ولاكين ولد خوه محمد الصغير تمرد ضدو ف سجلماسة فا رجع تما و رجع تافيلالت ل سّلطة ديالو. مي بعد بايعوه قبايل الريف من بعد ما نتاصر عليهم. و خدا فاس ف 1667 من محمد الحاج الدلائي و بالتالي حيد السلطة ل زّاوية الدلائية و من فاس تبايع كا سلطان د لمغريب. من بعد مولاي رشيد عين خوه مولاي سماعيل خليفة ديالو ف فاس و هبط ل لجنوب باش ياخد مراكش من أبو بكر كروم الحاج و سوس من زاوية إليغ. مولاي رشيد توفا من بعد ما طاح من على العود ديالو. من بعد ما قدر يوحد لمغريب من غير عدد د لمدون الساحلية لي بقات تحت لحكم د لؤروپيين قبل ما يجي خوه مولاي سماعيل و يرجع عدد منها من غير سبتة و مليلية.
ݣود
ݣود هو جورنال إلكتروني مغريبي مكتوب بداريجة و لفرانصاوية بدا نهار 14 فبراير 2011 بصحافيين لي كانو خدامين ف مجلة نيشان قبل ما تسد. ݣود قابطاها شريكة ݣود ميديا لي أسسها وشادها صحافي أحمد نجيم.
ف 8 شتنبر 2014، تهاكا السيت ديال ݣود من طرف شي ݣروب سميتو لجيش لإلكتروني لإسلامي حيت كيقولو كينشر التفاهات وكيدعي للإنحلال الأخلاقي.
نهار 22 يونيو 2015، لمحكمة لبتيدائية د كازا حكمات علا جورنال باش يخلص 500 ألف درهم لموستاشار د لملك منير الماجيدي، اللي رفع عليهم دعوا علاود مقال كيهدر عليه.
ف غشت 2016، رجل لأعمال كريم بناني دخل شريك ف ݣود بتقريبان 83% باش يعاون السيت اللي كان كيعاني باش يزيد لقدام، ولاكين ف أكتوبر ݣود وبناني قررو باش مايكملوش معا بعضياتهم.
طلوح
طلوح جماعة ترابية قروية كاينة ف إقليم الرحامنة، جهة مراكش آسفي، ساكنين فيها 9932 واحد، على حسب لإحصاء لعام 2014.
موحا أوحمو زاياني
موحا أوحمو زّاياني جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 9286 واحد، على حسب لإحصاء لعام 2014.
تيرينتيوس لإفريقي
تيرينتيوس لإفريقي (مزيود ف 195 ؤلا 185 ق.م. ف قرطاج - مات ف 159 ؤلا 158 ق.م. ف ليونان)، ب لّاتينية Publius Terentius Afer، هوّا شاعر ؤ كاتب مسرحي أمازيغي كان كيكتب ب لّاتينية، ؤ كيتعتابر من بين أعضم جوج كُتّاب ف لأدب لّاتيني لقديم (لكاتب لاخور هوّا تيتوس پلاوتوس).
حياتو
مامعروفش بزاف علا لحياة ديالو، ؤ حتا سميتو لحقيقية مادكروهاش لمؤرخين. سّمية پوبليوس تيرينتيوس تسمات عليه حيت كان تباع ك عبد ؤ شراه سيناتور روماني سميتو پوبليوس تيرينتيوس لوكانوس. هاد لأخير فاش شاف لقدرات لإبداعية ديالو حررو، ؤ عطاه صلاحيات باش يتلاقا معا شخصيات مهمة ف روما، بحال لجنرال ݣايوس لايليوس، ؤ لجنرال سكيپيو لإفريقي لأصغر. لكتابات لمسرحية ديالو أترات بشكل كبير علا لأدب ف ؤروپا ف عصر نّهضة، خصوصا ف فرانسا ؤ نّݣليز.
أعمال أدبية
تيرينتيوس ستلهم من لأدب ليوناني باش يوصف لحياة ليومية ديال نّاس د روما بشكل ساخر. من بين لأعمال ديالو يالله 6 لّي بقاو حتال دابا، هوما
من لمقولات لمشهورة ديالو:
سيدي عمار
سيدي عمار جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 2175 واحد، على حسب لإحصاء لعام 2014.
ماسيسيليين
لماسيسيليين (ب لاتينية Masaesyli) هيّا قبيلة ؤلا أجموع قبلي أمازيغي كان ف لعصر لقديم ف لأراضي ديال غرب ؤ وسط دزاير ؤ شوية ف شرق لمغريب. لماسيسيليين توحدو ف لّخر ديال لقرن تالت قبل لميلاد تحت لحكم ديال لماليك سيفاكس.